Lumikarstasammal

Lumikarstasammal (Andreaea nivalis) on karstasammalten (Andreaeaceae) heimoon kuuluva lehtisammallaji. Sitä esiintyy ympäri pohjoisen pallonpuoliskon arktista aluetta. Suomessa lajia kasvaa harvinaisena Pohjois-Lapin tuntureilla Kittilän ja Enontekiön Lapissa. Lumikarstasammal on Suomessa luokiteltu erittäin uhanalaiseksi. Sitä uhkaavat ilmaston lämpeneminen, laskettelurinteiden rakentaminen ja satunnaistekijät.

Lumikarstasammal on suurin karstasammalten lajeista ja voi yltää kymmenen senttimetrin pituuteen. Se kasvaa punertavanruskeina tyynyinä tai mattoina. Lehdet ovat paljon läpikuultavampia kuin muilla karstasammalilla. Ne ovat vähintään kaksi millimetriä pitkiä, kapeita, teräväkärkisiä, keskisuoni on vahva.

Lähteet 

Karstasammalet
Suomen erittäin uhanalaiset kasvit